John Joseph Keane

John Joseph Keane (født 12. september 1839 i Ballyshannon i County Donegal i Irland; død 22. juni 1918 i Dubuque i Iowa i USA) var en irsk-amerikandk katolsk prelat og biskop av Richmond og senere erkebiskop av Dubuque.

Liv og virke

Bakgrunn
Han var syv år gammel da hans foreldre Hugh og Fannie (neé Connolly) Keane emigrerte med han og hans to brødre og to søstre til Nord-Amerika. De kom til [8Saint John (New Brunswick)|]] i New Brunswick i Canada i 1846, og flyttet i desember 1848 til Baltimore i USA.

John Joseph Keane ble utdannet ved Saint Charles College i Ellicott City i Maryland, and at Saint Mary's Seminary i Baltimore i Maryland.

Prest
John Joseph Keane ble presteviet 2. juli 1866 for erkebispedømmet Baltimore av erkebiskop Martin John Spalding.

Han bidro til opprettelsen av både Catholic Total Abstinence Union of America og Catholic Young Men's National Union i 1872, og Carroll Society i 1873. Han etablerte også Tabernacle Society i Washington som virket for å understøtte fattige menigheter rundt om i landet.

Biskop av Richmond
Pave Leo XIII utnevnte ham den 26. mars 1878 til biskop av Richmond. Han ble bispeviet den 25. august samme år av sin forgjenger som var blitt erkebiskop av Baltimore, James Gibbons. Medkonsekrerende var biskopen av Wheeling, John Joseph Kain, og koadjutorbiskopen av Chicago, Thomas Patrick Roger Foley.

Som biskop etablerte Keane Confraternity of the Holy Ghost i sitt bispedømme. Han publiserte A Sodality Manual for the Use of the Servants of the Holy Ghost i 1880. Trass i motbør etablerte han skoler og kirker for katolske svarte i bispedømmet. Han engasjerte seg overfor protestantiske grupper for å opplyse dem om katolsk lære.

I 1884 deltok biskop Keane på det tredje plenarkonsil i Baltimore i Maryland. Plenarkonsilet utnevnte ham i mai 1885 til komiteen for grunnleggelsen av et katolsk universitet i USA.

Rektor for Catholic University of America
Biskop Keane ble utnevnt til den første rektor Catholic University of America i 1886. Til å begynne med kombinerte han det med oppgaven som biskop av Richmond, noe som viste seg å bli for sprikende. Den 12. august 1888 gav han avkall på bispedømmet Richmond, og ble to dager etter gjort til titulærbiskop av Iasus.

Keane fikk ry på seg som dyktig administrator og folketaler som ofte ble sitert i pressen. Han ble betraktet som eksponent for den mer progressive del av det katolske hierarki,. Han gikk inn for Knights of Labor og tok del i cahenslyisme-kontroversen. Han gikk inn for rask amerikanisering av immigranter, full representasjon for den katolske kirke i Parliament of the World's Religions i Chicago, og engasjerte seg i skolespørsmål. Hans demokratiske og liberale oppfatninger skaffet ham motstandere blant konservative i det amerikanske hierarki og i Vatikanet.

Fra 1889 var han medlem av American Philosophical Society.

I  1896 ble Keane tvunget til å fratre som rektor for universitetet.

Til Roma
Den 29. januar 1897 titulærerkebiskop av Damascus. Han reiste til Roma der han i to år var kannik ved Lateranbasilikaen, assistent til den pavelige trone, og rådgiver til Kongregasjonen for troens utbredelse. Han resiedert på to rom i Pontifical Canadian College.

Erkebiskop Keane ble under amerikanisme-kontroversen angrepet som «a rationalist, throwing all dogma over to modern ideas.» Han forsvarte seg mot angrepene for å forsvare sitt gode navn. I 1899 ble Keane lødt fra sine oppgaver i Roma og gitt i oppgave å oppdrive pengestøtte til  Catholic University of America, som hadde fått finansielle problemer.

Erkebiskop av Dubuque
Pave Leo XIII utnevnte ham til slutt til erkebiskop av Dubuque, den 24. juli 1900.

Som erkebiskop inntok han en ledende rolle i støtten til Catholic Young Men's National Union og Total Abstinence Union of North America, og talte meget om måtehold, utdannelse og amerikanske institusjoner. Han oppmuntret til høyere utdannelse og vvidereutdannelse av presteskapet, og styrket lærerstab og fasiliteter ved St. Joseph's College i Dubuque. Keane etablerte 12 akademier for jenter og to for gutter i erkebispedømmet.

Den 15. januar 1902 opprettet paven bispedømmet  Sioux City som tok over hele den vestre halvdel av erkebispedømmet. Erkebiskop Keanes venn og medarbeider fra Catholic University, fader Philip Joseph Garrigan, ble utnevnt til Sioux Citys første biskop.

Fratreden
Da helsen begynte å svikte ham bad han pave Pius X om at det ble utnevnt enten en hjelpebiskop eller en koadjutorbiskop for å avlaste ham. Men det ville ikke paven. Da søkte erkebiskop Keane om å få fratre som erkebiskop av Dubuque, noe paven innvilget den 28. april 1911. Hans etterfølger ble biskop James John Keane. De to var ikke i slekt. Noen lokale katolikker trakk sammenligninger mellom de to; John Keane ble kalt «Sugar» for sitt milde og generøse vesen, mens James Keane fikk tilnavnet «Hickory» for sin strengere fremtoning.

Som pensjonist residerte erkebiskop John J. Keane i katedralens prestegård i Dubuque. 

Han døde den 12. juni 1918 i Dubuque, og ble gravlagt på Mount Olivet Cemetery i Key West, i Iowa.

Et utvalg av erkebiskop Keanes skrifter og taler ble redigert av  Maurice Francis Egan og utgitt som Onward and Upward: A Year Book (Baltimore, 1902). I 1939 ble Loras Hall på Loras College ombenevnt til Keane Hall til ære for både John og James Keane.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Erkebiskop John Carroll (1735-1815) *1790
 Biskop Benedict Joseph Flaget (1763-1850) *1810
 Erkebiskop Martin John Spalding (1810-1872) *1848
 Kardinal James Gibbons (1834-1921) *1848
 Erkebiskop John Joseph Keane (1839-1918) *1878

Referanser

Katolske biskoper fra USA
Irske katolske biskoper
Ikkeamerikanske katolske biskoper i USA
Personer fra Ballyshannon
Personer fra Saint John County i New Brunswick
Personer fra Baltimore
Linjen Rebiba